CELEX: 31984R0926
Language: el
Date: 1984-04-04 00:00:00
Title: Κανονισμός (ΕΟΚ) αριθ. 926/84 της Επιτροπής της 4ης Απριλίου 1984 περί αποκαταστάσεως της εφαρμογής των δασμών για έτερα δέρματα προβατοειδών, μη κατονομαζόμενα, της διακρίσεως 41.03 Β ΙΙ του Κοινού Δασμολογίου, καταγωγής Πακιστάν, δικαιούχου των προβλεπομένων από τον κανονισμό (ΕΟΚ) αριθ. 3569/83 του Συμβουλίου δασμολογικών προτιμήσεων

Avis juridique important

|

31984R0926

Κανονισμός (ΕΟΚ) αριθ. 926/84 της Επιτροπής της 4ης Απριλίου 1984 περί αποκαταστάσεως της εφαρμογής των δασμών για έτερα δέρματα προβατοειδών, μη κατονομαζόμενα, της διακρίσεως 41.03 Β ΙΙ του Κοινού Δασμολογίου, καταγωγής Πακιστάν, δικαιούχου των προβλεπομένων από τον κανονισμό (ΕΟΚ) αριθ. 3569/83 του Συμβουλίου δασμολογικών προτιμήσεων  

Επίσημη Εφημερίδα αριθ. L 095 της 05/04/1984 σ. 0023 - 0023

***** ΚΑΝΟΝΙΣΜΟΣ (ΕΟΚ) αριθ. 926/84 ΤΗΣ ΕΠΙΤΡΟΠΗΣ  της 4ης Απριλίου 1984  περί αποκαταστάσεως της εφαρμογής των δασμών για έτερα δέρματα προβατοειδών, μη κατονομαζόμενα, της διακρίσεως 41.03 Β ΙΙ του Κοινού Δασμολογίου, καταγωγής Πακιστάν, δικαιούχου των προβλεπομένων από τον κανονισμό (ΕΟΚ) αριθ. 3569/83 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3569/83 του Συμβουλίου της 16ης Δεκεμβρίου 1983 περί εφαρμογής των γενικευμένων δασμολογικών προτιμήσεων κατά το έτος 1984 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 13,  Εκτιμώντας:  ότι, με βάση τα άρθρα 1 και 10 του εν λόγω κανονισμού, χορηγείται αναστολή τελωνειακών δασμών σε καθεμία από τις χώρες και τα εδάφη που περιλαμβάνονται στο παράρτημα Γ, εκτός από εκείνες που αναφέρονται στη στήλη 4 του παραρτήματος Α, στα πλαίσια των προτιμησιακών δασμολογικών οροφών που καθορίζονται στη στήλη 9 του παραρτήματος αυτού· ότι, σύμφωνα με το άρθρο 11 του εν λόγω κανονισμού, μόλις καλυφθούν σε κοινοτικό επίπεδο οι εν λόγω ατομικές οροφές, η είσπραξη των τελωνειακών δασμών μπορεί να αποκαθίσταται σε κάθε στιγμή κατά την εισαγωγή των εν λόγω προϊόντων καταγωγής των παραπάνω χωρών και εδαφών·  ότι, για τα έτερα δέρματα προβατοειδών, μη κατονομαζόμενα της διακρίσεως 41.03 Β ΙΙ του Κοινού Δασμολογίου, η ατομική οροφή διαμορφώνεται σε ύψος 1 641 200 ECU· ότι, κατά την ημερομηνία 3 Απριλίου 1984, οι εισαγωγές στην Κοινότητα των εν λόγω προϊόντων, καταγωγής Πακιστάν, ανέρχονται, δια καταλογισμού, στο επίπεδο της εν λόγω οροφής·  ότι ενδείκνυται να αποκαθίστανται οι τελωνειακοί δασμοί για τα εν λόγω προϊόντα έναντι του Πακιστάν,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από 8 Απριλίου 1984, η ανασταλείσα, δυνάμει του κανονισμού (ΕΟΚ) αριθ. 3569/83 του Συμβουλίου, εφαρμογή τελωνειακών δασμών αποκαθίσταται κατά την εισαγωγή στην Κοινότητα των παρακάτω προϊόντων, καταγωγής Πακιστάν:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 41.03  (κώδικας ΝΙΜΕΧΕ  41.03-99)  // Δέρματα προβατοειδών, κατειργασμένα, έτερα των εις τας κλάσεις 41.06 και 41.08 περιλαμβανομένων:  Β. Έτερα δέρματα:  ΙΙ. Μη κατονομαζόμενα  //   //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Απριλίου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 362 της 24. 12. 1983, σ. 1.